Diari Oficial de la Generalitat Valenciana


Sumari del DOGV 3335, del 22-09-1998 (1998/6549)

Expedient sancionador número 691/95. Proposta de resolució.
-----------------------------------------------------------

### Dades del document

Número de DOGV
:   3335

Data del DOGV
:   22-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6549


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 691/95. Proposta de resolució. [1998/A6549]
  
No havent pogut notificar en el domicili conegut per aquesta administració la Resolució de data 17 d'abril de 1998, del director general d'Obres Públiques, per la qual es resol l'expedient sancionador incoat al senyor Nicolás Mengual per realització d'obres en zona de servitud de protecció sense autorització administrativa, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la citada resolució perquè aquest anunci servisca de notificació a l'interessat.
  
«Vista la proposta de resolució formulada per l'instructor de l'expedient de referència, en els següents termes:
  
"Proposta de resolució que formula el senyor José Luis Martínez Zahonero, instructor de l'expedient sancionador 691/95, que se segueix contra el senyor Nicolás Mengual i el senyor Pascual Serer Catalá per executar obres consistents en enrajolat de parets de bany i cuina, col·locació de paviment en habitatge i canvi d'instal·lació elèctrica, en immoble situat a Dénia, partida Deveses B-56.
  
D'acord amb el que disposa l'article 18 del Decret 1398/1993, de 4 d'agost, pel qual s'aprova el Reglament de Procediment per a l'exercici de la potestat sancionadora, formule aquesta proposta de resolució que base en els fets següents:
  
Primer
  
Amb data 21 de desembre de 1995 es va notificar, al senyor Pascual Serer Catalá, la resolució del director general d'Obres Públiques per la qual s'acordava la instrucció d'expedient sancionador, per executar les obres que s'han descrit en zona de servitud de protecció de la Llei de Costes, sense autorització d'aquesta administració.
  
Segon
  
El 8 de gener de 1996 se li va notificar el plec de càrrecs i el 15 de gener el senyor Serer formula al·legacions que en síntesi diuen:
  
Que desconeixia l'obligació de sol·licitar autorització d'aquesta Conselleria, i que quan se'l va requerir per a això va procedir a sol·licitar l'autorització.
  
Tercer
  
Sol·licitat un informe de l'Ajuntament de Dénia sobre l'existència de llicència municipal per a executar les obres i pressupost d'aquestes, l'emet en el sentit que amb data 10 de juliol de 1995 es va concedir, al senyor Pascual Serer Catalá, llicència d'obra menor per a l'execució de les obres a què es refereix aquest expedient, com també que el pressupost de les obres executades representa la quantitat de 540.000 pessetes.
  
Quart
  
El Ministeri d'Obres Públiques, Transports i Medi Ambient, Servei Provincial de Costes d'Alacant, emet un informe favorable sobre les obres a executar pel senyor Pascual Serer Catalá.
  
Cinqué
  
Les al·legacions formulades pel senyor Serer Catalá en res desvirtuen els fets que han servit per a la incoació d'aquest expedient.
  
Conforme amb el que actua en el procediment, es declaren fets provats, els següents:
  
Que el senyor Pascual Serer Catalá ha executat obres consistents en enrajolat de parets de bany i cuina, col·locació de paviment en habitatge i canvi d'instal·lació elèctrica, en immoble situat a Dénia, partida Deveses B-56.
  
Que l'immoble en el qual s'han executat les obres està situat en zona de servitud de protecció de la Llei de Costes.
  
Que les obres s'han executat sense autorització d'aquesta administració.
  
Que les obres són legalitzables i es disposava de la llicència municipal per a l'execució.
  
Que el senyor Pascual Serer Catalá va sol·licitar del Ministeri d'Obres Públiques, Servei Provincial de Costes d'Alacant, l'autorització per a executar les obres descrites.
  
Els fets declarats provats estan qualificats com a infracció lleu i tipificats en l'article 175.3 del Reglament de Costes.
  
A la indicada infracció li correspon una sanció del 25% del valor de l'obra executada conforme amb el que disposa l'article 185 del Reglament de Costes; en aquest supòsit, com el valor de les obres és de 540.000 pessetes, la sanció és de 135.000 pessetes.
  
Dels fets indicats són responsables solidaris el senyor Nicolás Mengual i el senyor Pascual Serer Catalá, com a promotor i constructor respectivament.
  
Concorre la circumstància atenuant prevista en l'article 187 del Reglament de Costes, pel que fa al senyor Pascual Serer, el qual va sol·licitar una autorització conforme a la Llei de Costes; ja que se'l va requerir per a això, pertoca reduir la sanció a la meitat, i queda fixada en 67.500 pessetes.
  
En conseqüència aquest instructor proposa:
  
1. Declarar responsables en concepte d'autor de la infracció de la Llei de Costes, consistent a executar obres en zona de servitud de protecció, sense la preceptiva autorització d'aquesta administració, el senyor Nicolás Mengual i el senyor Pascual Serer Catalá.
  
2. Imposar al senyor Nicolás Mengual i al senyor Pascual Serer Catalá una sanció consistent en multa de 67.500 pessetes."
  
Intentada la notificació d'aquesta proposta de resolució al senyor Nicolás Mengual a través del correu certificat i retornada en dues ocasions, es notifica a través del tauler d'anuncis de l'Ajuntament de Dénia i de la publicació en el Diari Oficial de la Generalitat Valenciana.
  
Concedit tràmit d'audiència als inculpats en els termes de l'article 19 del Reial Decret 1398/93, de 4 d'agost, no van formular al·legacions.
  
En virtut de les atribucions que confereixen a aquesta Direcció General d'Obres Públiques els articles 18 i 19 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i conforme amb la proposta formulada per l'instructor, resolc
  
Primer
  
Declarar responsables en concepte d'autors de la infracció de la Llei de Costes, consistent a executar obres en zona de servitud de protecció, sense la preceptiva autorització d'aquesta administració, el senyor Nicolás Mengual i el senyor Pascual Serer Catalá.
  
Segon
  
Imposar al senyor Nicolás Mengual i al senyor Pascual Serer Catalá una sanció consistent en multa de 67.500 pessetes.
  
Tercer
  
Comunicar al senyor Nicolás Mengual i al senyor Pascual Serer Catalá que hauran de fer efectiu el pagament de la multa segons s'indica en el revers de la carta de pagament que s'adjunta, i el termini per a efectuar l'ingrés és l'assenyalat en els articles 3 i 20 del Reglament General de Recaptació; això és, si la notificació resultara practicada entre l'1 i el 15 del mes, l'ingrés s'efectuarà fins el dia 5 del mes següent o immediat hàbil posterior; i si es practicara entre els dies 16 i últim del mes, l'ingrés s'efectuarà fins el dia 20 del mes següent o l'immediat hàbil posterior.
  
Transcorregut aquest termini sense haver fet efectiva la sanció, s'expedirà el corresponent certificat de descobert per al seu cobrament per la via de constrenyiment.
  
Contra aquesta resolució que no exhaureix la via administrativa es pot interposar recurs ordinari davant el conseller d'Obres Públiques, Urbanisme i Transports en el termini d'un mes a partir de la recepció de la notificació.
  
Les resolucions que no posen fi a la via administrativa no seran executives mentre no haja recaigut resolució del recurs ordinari que, si escau, s'haja interposat o haja transcorregut el termini per a la seua interposició sense que aquesta s'haja produït.
  
València, 16 d'abril de 1998.- El director general d'Obres Públiques: Pedro Marco Segura.»